# Bikinit

### Wikipedia

Nainen bikineissä

Bikinit on kaksiosainen naisten uima-asu, joka peittää lähinnä rinnat ja vyötärön alapuolisen alan lahkeettomien housujen tapaan.

## [muokkaa] Historia

Antiikin aikaisessa mosaiikissa nähdään bikinien kaltainen asu. Villa del Casale, Sisilia.

Kreikkalaisissa uurnissa ja maalauksissa 1400-luvulta eaa. voidaan nähdä naisurheilijoiden käyttävän nykyisten bikinien kaltaista kaksiosaista asua.

Nykyaikaiset bikinit keksi insinööri Louis Reard Pariisissa 1946 (esiteltiin 5. heinäkuuta) ja nimesi uima-asun Bikinin atollin, Marshallinsaarilla sijaitsevan ydinkoealueen mukaan sillä perusteella, että sen synnyttämä yhtäkkinen kiinnostus on verrattavissa Bikinin atollilla neljä päivää aikaisemmin räjäytettyyn atomipommiin.

Reardin uima-asu oli paranneltu versio Jacques Heim'in kaksi kuukautta aikaisemmin esittelemästä "Atome"sta (nimetty kokonsa mukaan) jota mainostettiin maailman pienimpänä uima-asuna. Reard "jakoi atomin" vielä pienemmäksi, mutta ei löytänyt mallia joka rohkenisi esitellä hänen suunnitelemaansa asua. Lopulta hän palkkasi Micheline Bernardini'n, Casino de Paris'in alastontanssijan mallikseen (ks. kuva [1]).

Yhdysvalloissa bikinit hyväksyttiin vasta 15 vuoden kuluttua. Vuonna 1951 bikinit kiellettiin Miss Maailma -kilpailuissa. Vuonna 1957 Brigitte Bardot käytti bikineitä elokuvassa Ja Jumala loi naisen, mikä synnytti bikinien markkinat Yhdysvalloissa ja vuonna 1960 Brian Hyland'in pop-kappale "Itsy Bitsy Teenie Weenie Yellow Polka Dot Bikini" aiheutti bikinien ostovillityksen. Vuonna 1963 elokuva Beach Party (pääosissa Annette Funicello - ei bikineissä - ja Frankie Avalon) aloitti elokuvien sarjan joiden avulla bikineistä tuli pop-kulttuurin symboli.

## [muokkaa] Mallit

Bikineillä on monia alalajeja, muun muassa urheilubikinit tai lappubikinit. Bikinihousut voivat olla myös lahkeelliset tai stringi-malliset. Lappu-bikinien yläosassa ei ole kuppeja, mutta perinteisesti bikinien yläosassa on kaarituet.

Yläosattomalla uimapuvulla on juurensa bikinin historiassa.

## [muokkaa] Aiheesta muualla

Wikimedia Commonsissa on lisää materiaalia aiheesta bikinit.

- Bikinien historiaa (englanniksi)

Haettu osoitteesta http://fi.wikipedia.org../../../b/i/k/Bikinit.html

Luokka: Vaatteet

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Alemannisch
- Bahasa Indonesia
- Català
- Dansk
- Deitsch
- Deutsch
- English
- Español
- Esperanto
- Français
- 한국어
- Italiano
- עברית
- Lietuvių
- Magyar
- Nederlands
- 日本語
- Norsk (bokmål)
- Nouormand
- Polski
- Português
- Русский
- Slovenščina
- Svenska
- Tiếng Việt
- 中文